Aquesta convocatòria preveu 3 torns de participació: torn de lliure accés, torn de promoció interna del personal laboral fix i torn especial de promoció interna del personal funcionari.
Únicament es pot participar en un dels torns especificats en els apartats anteriors.
Del total de les 301 places convocades, 27 corresponen al 10% addicional i 15 places es reserven per a aspirants que tinguin reconeguda la condició legal de persones discapacitades.
Del total d'aquestes places es reserven un nombre per al torn especial de promoció interna del personal funcionari que no estigui prestant serveis com a educador en l'Administració de la Generalitat de Catalunya.
Aquest nombre serà equivalent al total d'aspirants que es presentin a aquest torn amb el límit màxim que estableix la normativa vigent.
Torn de promoció interna del personal laboral fix.
Aquest personal no opta a les places ofertes sinó que resta destinat al lloc de treball de personal funcionari en què es reconverteix el lloc que ocupava com a personal laboral fix.
Torn de promoció interna del personal funcionari.
El personal funcionari del grup C, subgrup C1, que estigui prestant serveis com a educador en l'àmbit funcional d'execució penal no opta a les places ofertes i restarà amb destinació definitiva al lloc de treball que ocupa o tenia reservat amb caràcter indefinit.
De les 301 places convocades, 15 places es reserven a les persones aspirants que tinguin la condició legal de discapacitades.
La participació en el procés per la via de reserva està limitada a les persones aspirants amb la condició legal de discapacitat.
Les persones aspirants que s'hi vulguin acollir, ho han d'indicar expressament a la sol·licitud.
Les persones aspirants amb la condició legal de discapacitades, amb un grau igual o superior al 33 %, tenen dret a l'exempció del pagament de la taxa, a participar per la via de reserva i a l'adaptació de les proves i del lloc de treball adjudicat, d'acord amb les condicions que estableix el Decret 66/1999, de 9 de març, sobre l'accés a la funció pública de les persones amb discapacitat i dels equips de valoració multiprofessional, i les que s'especifiquen en aquesta base.
Per accedir a les places per la via de reserva i per obtenir l'adaptació de les proves i/o del lloc de treball, cal disposar d'un dictamen favorable dels equips de valoració multiprofessional del Departament de Treball, Afers Socials i Famílies o de l'òrgan que exerceixi aquesta funció (o òrgan competent equivalent de la resta de comunitats autònomes), emès en ocasió d'aquesta convocatòria, que declari que la persona aspirant compleix les condicions per exercir les funcions de les places convocades i que informi sobre les adaptacions necessàries per fer les proves i sobre la necessitat d'adaptar el lloc de treball, sempre que no en resulti exorbitant en el context de l'organització o sigui incompatible amb el desenvolupament de les funcions i tasques del lloc o llocs convocats.
Les persones aspirants que participen per la via de reserva poden autoritzar l'òrgan convocant a sol·licitar, en el seu nom, l'emissió d'aquest dictamen marcant la casella corresponent de la sol·licitud d'admissió del procés selectiu.
El Departament de Treball, Afers Socials i Famílies, o l'òrgan competent corresponent, lliurarà una còpia del dictamen a l'òrgan convocant i una altra a la persona aspirant, la qual cosa l'eximeix de presentar-lo documentalment.
Quan les dades de la persona aspirant no constin al Departament de Treball, Afers Socials i Famílies o l'òrgan competent corresponent, o bé quan la persona no autoritzi expressament l'òrgan convocant per sol·licitar-les, la persona aspirant ha de sol·licitar el dictamen al Departament esmentat o l'òrgan competent corresponent i lliurar-ne l'original, o, si hi manca, una fotocòpia del resguard de la petició juntament amb la seva sol·licitud de participació; en aquest darrer cas, caldrà fer arribar el dictamen abans de la publicació de la llista provisional de persones admeses i excloses.
Aquesta documentació s'haurà de lliurar dins el termini de presentació de sol·licituds de participació del procés de selecció.
La manca de dictamen impedirà accedir per la via de reserva i obtenir l'adaptació de les proves i/o del lloc de treball.
Qüestionari de 75 preguntes tancades (+ 7 de reserva), amb 4 opcions de resposta de les quals només 1 és correcta sobre la totalitat de la part general del temari
Qüestionari de 66 preguntes tancades (+6 de reserva), amb 4 opcions de resposta de les quals només 1 és correcta sobre la totalitat de la part general del temari, excepte els temes 6, 7 i 8.
10 preguntes curtes de caràcter teoricopràctic, mitjançant el plantejament d'un supòsit plausible de la pràctica laboral.
Aquestes preguntes es distribuiran de la manera següent:
- 5 preguntes relacionades amb les funcions a desenvolupar pròpies del cos de diplomatura, educació social, de la part específica del temari establert a la Resolució GAH/215/2018, de 15 de febrer (DOGC núm. 7563, de 21.2.2018), per la qual s'aprova la part específica del temari de les proves selectives per a l'accés al cos de diplomatura de la Generalitat de Catalunya, educació social (temes 1 a 30, ambdós inclosos).
- 5 preguntes relacionades amb les funcions pròpies de l'àmbit funcional d'execució penal del temari que consta a la Resolució JUS/335/2018, de 27 de febrer (DOGC núm. 7571, de 5.3.2018), per la qual s'aprova i es fa públic el temari específic de les proves selectives per proveir places de l'àmbit funcional d'execució penal del cos de diplomatura de la Generalitat de Catalunya, educació social.
Exempcions relatives al segon exercici:
a) Les persones aspirants del torn lliure que en el moment de la publicació de la convocatòria acreditin haver prestat un mínim de tres anys de serveis com a educador social a l'Administració de la Generalitat de Catalunya en llocs de l'àmbit funcional d'execució penal.
b) Les persones que participen pel torn de promoció interna del personal laboral fix.
c) Les persones funcionàries de carrera del grup C, subgrup C1 de l'Administració de la Generalitat de Catalunya, que participen pel torn especial de promoció interna del personal funcionari i que tinguin una antiguitat mínima de tres anys ocupant llocs de treball d'educador i exercint funcions d'educador social.
Estan exemptes de realitzar les 5 preguntes de l'apartat a) del segon exercici les persones aspirants del torn lliure que en el moment de publicació de la convocatòria acreditin haver prestat un mínim de tres anys de serveis com a educador social a l'Administració de la Generalitat de Catalunya en llocs no inclosos en l'àmbit funcional d'execució penal.
Si us trobeu en algun d'aquests supòsits:
- Haver participat i obtingut plaça en un procés de selecció per accedir a l'Administració de la Generalitat de Catalunya on hi havia establerta una prova o exercici del mateix nivell o superior.
- Haver superat la prova o l'exercici esmentat en altres processos de selecció en la mateixa oferta d'ocupació pública.
Consulteu les equivalències dels certificats de coneixements de català de la Direcció General de Política Lingüística.
Coneixements de llengua castellana
L'aspirant que no tingui la nacionalitat espanyola ha d'acreditar els coneixements de llengua castellana exigits a la convocatòria.
Cal obtenir una puntuació mínima de 15 punts en el primer exercici i ser declarada persona apta o restar exempta en el segon exercici.
La puntuació final de la primera prova s'obtindrà de la qualificació obtinguda en el primer exercici.
A partir del mes de juny de 2019.
Serveis prestats a l'Administració pública
Llocs de treball d'educador social adscrits a l'àmbit d'execució penal
Llocs de treball d'educador/a social no inclosos a l'àmbit funcional d'execució penal de la Generalitat de Catalunya, o llocs homòlegs en altres administracions públiques
Llocs de treball diferents dels establerts en els apartats anteriors, però dins de l'àmbit funcional d'execució penal d'acord, amb el següent:
Desenvolupant funcions de llocs de treball del cos de diplomatura, educació social, de l'àmbit funcional d'execució penal
Puntuació global obtinguda en les proves superades per accedir a la condició de personal laboral fix.
(en cas de disposar de més d'un certificat, es valora únicament el nivell més alt)
Titulacions universitàries oficials rellevants
Coneixements de llengües estrangeres
(en cas de disposar de més d'un nivell de la mateixa llengua, es valora únicament el nivell més alt)
- La titulació aportada com a requisit per poder participar no es podrà valorar com a mèrit en la fase de concurs.
- En el cas que es presentin acreditacions de diferents nivells d'un mateix coneixement o competència es valorarà només la de nivell més alt.
Es valoren els mèrits assolits fins a la data de publicació de la convocatòria al Diari Oficial de la Generalitat de Catalunya.
Per a tots els torns, els mèrits a valorar s'acreditaran en el termini de deu dies hàbils a comptar de l'endemà de la publicació de les qualificacions del segon exercici de la primera prova.
Per tant, aquests mèrits no s'han d'adjuntar a la sol·licitud de participació.